На основу члана 12. Правилника о ближим критеријумима, начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења („Службени лист Града Ниша“, број 82/2014, 7/2017 и 116/2018) и члана 26. Пословника раду Комисије за спровођење конкурса за избор програма од јавног интереса које реализују удружења-организације особа са инвалидитетом у области социјалне заштите и заштите особа са инвалидитетом број:284-4/2023-07 од 24.01.2023.године, Комисија за спровођење конкурса за избор програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом, на седници одржаној дана 24.03.2023.године, утврђује

**ЛИСТУ**

**ВРЕДНОВАЊА И РАНГИРАЊА ПРИЈАВЉЕНИХ ПРОГРАМА**

**I** Комисија за спровођење конкурса за избор програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом утврђује Листу вредновања и рангирања пријављених програма по Конкурсу за финансирање и суфинансирање програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом на територији Града Ниша у 2023.години, предлаже доделу средстава за 20 предлога програма и то:

1. **Градско удружење церебралне и дечије парализе**, са укупним бројем бодова **230** и предложеним износом средстава од **1.000.000,00** динара;
2. **Организација за заштиту права и подршку особама са инвалидитетом „Из Круга“ Ниш,** са укупним бројем бодова **230** и предложеним износом средстава од **1.000.000,00** динара;
3. **Нишко удружење студената са хендикепом,** са укупним бројем бодова **230** и предложеним износом средстава од **1.000.000,00** динара;
4. **Удружење за помоћ особама са L.Down sindromom, Ниш,** са укупним бројем бодова **225** и предложеним износом средстава од  **950.000,00** динара;
5. **Удружење параплегичара Нишавског округа,** са укупним бројем бодова **225** и предложеним износом средстава од  **950.000,00** динара;
6. **Удружење оболелих од мултипле склерозе Округа Ниш,** са укупним бројем бодова **220** и предложеним износом средстава од  **900.000,00** динара;
7. **Међуопштинска организација Савеза слепих Србије Ниш,** са укупним бројем бодова **220** и предложеним износом средстава од  **900.000,00** динара,
8. **Удружење особа са инвалидитетом „Драгана Родић,** са укупним бројем бодова **220** и предложеним износом средстава од  **900.000,00** динара;
9. **Удружење са менталним инвалидитетом Ниш,** са укупним бројем бодова **220** и предложеним износом средстава од  **900.000,00** динара;
10. **Удружење дистрофичара Ниш,** са укупним бројем бодова **220** и предложеним износом средстава од **900.000,00** динара;
11. **Градска организација глувих и наглувих Ниш,** са укупним бројем бодова **215** и предложеним износом средстава од  **850.000,00** динара;
12. **Удружење инвалида рада града Ниша,** са укупним бројем бодова **200** и предложеним износом средстава од  **700.000,00** динара;
13. **Центар за самостални живот особа са инвалидитетом Ниша,** са укупним бројем бодова **195** и предложеним износом средстава од  **650.000,00** динара;
14. **Градско удружење за помоћ особама са аутизмом**, са укупним бројем бодова **195** и предложеним износом средстава од  **650.000,00** динара;
15. **Удружење оболелих од рака и особа са стомом „НИЛКО“,** са укупним бројем бодова **190** и предложеним износом средстава од  **600.000,00** динара;
16. Невладина организација "Дан", са укупним бројем бодова **180** и предложеним износом средстава од  **500.000,00** динара
17. **Градска организација цивилних инвалида рата Ниш,** са укупним бројем бодова **170** и предложеним износом средстава од **400.000,00** динара;
18. **Удружење „Јединствени гвоздени пук“,** са укупним бројем бодова **170** и предложеним износом средстава од  **400.000.00** динара;
19. **Удружење особа због ампутација и повреда на раду, Ниш,** са укупним бројем бодова **165** и предложеним износом средстава од  **350.000,00** динара;
20. **Удружење „Е-Центар“,** са укупним бројем бодова **160** и предложеним износом средстава од  **200.000,00** динара.

**II** Комисија за спровођење конкурса за избор програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом, предлаже неодобравање реализације 6 предлога програма, и то:

1. **Удружење пензионисаних припадника војске и војних ветерана Србије ГО Ниш,** са укупним бројем бодова **110;**
2. **Удружење младих са инвалидитетом „Кишобран“,** са укупним бројем бодова **100;**
3. **Eксперт група,** са укупним бројем бодова **90;**
4. **Хуманитарно еколошка организација“ Чепом до осмеха Ниш“,** са укупним бројем бодова **90;**
5. **Субнор Града Ниша,** са укупним бројем бодова **90;**
6. **Удружење грађана особа са инвалидитетом угроженог и оштећеног вида "Видик Ниш",** са укупним бројем бодова **80.**

**III** Листу вредновања и рангирања програма објавити на званичној интернет страници Града Ниша и на порталу е-Управе.

Листу вредновања и рангирања програма доставити Градоначелници Града Ниша, координатору Комисије за спровођење конкурса за избор програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом и Градској управи за друштвене делатности Града Ниша.

**IV** Учесници имају право увида у поднете пријаве и приложену документацију у року од 3 (три) радна дана од дана објављивања Листе.

Учесници Конкурса за финансирање и суфинансирање програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом на територији Града Ниша у 2023.години имају право приговора у року од 8 (осам) дана од дана њеног објављивања на званичној интернет страници Града Ниша.

**V** Одлуку о приговору Комисија доноси у року од 15 дана од дана његовог пријема.

**О б р а з л о ж е њ е**

Чланом 12. Правилника о ближим критеријумима, начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења („Службени лист Града Ниша“, број 82/2014, 7/2017 и 116/2018) прописано је да Листу вредновања и рангирања пријављених програма и пројеката у року који не може бити дужи од 60 дана од дана истека рока за подношење пријава, утврђује Комисија. Листа се објављује обавезно на званичној интернет страници надлежног органа и на порталу е-Управе. Учесници имају право увида у поднете пријаве и приложену документацију у року од 3 радна дана од дана објављивања Листе. На Листу вредновања и рангирања пријављених програма, учесници конкурса имају право приговора у року од осам дана од дана њеног објављивања. Одлуку о приговору Комисија доноси у року од 15 дана од дана његовог пријема. Одлука се објављује на званичној интернет страници Града Ниша и на порталу е-Управе.

Градоначелница Града Ниша расписала је Конкурс за финансирање и суфинансирање програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом на територији Града Ниша у 2023. години, број 271/2023-01 од 27.01.2023. године.

По Конкурсу за финансирање и суфинансирање програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом на територији Града Ниша у 2023. години, поднетo је укупно 26 пријава, све пријаве су достављене у року који је одређен огласом о јавном конкурсу, сва пријављена удружења-организација имају право учешћа на конкурсу, пријаве наведених удружења-организација се односе на предметни конкурс и у питању су пријаве са потпуном документацијом.

Комисија за спровођење конкурса за избор програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом, применом Ближих мерила са допунским критеријумима за избор програма које реализују удружења – организације особа са инвалидитетом у области социјалне заштите и заштите особа са инвалидитетом на територији Града Ниша, а на основу тачке II, став 2. Конкурса за финансирање и суфинансирање програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом на територији Града Ниша у 2023.години, предлаже неодобравање доделе средстава и реализације 6 предлога програма.

У складу са чланом 12. Правилника о ближим критеријумима, начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења и чланом 26. Пословника о раду Комисије за спровођење конкурса за избор програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом, Комисија је утврдила листу вредновања и рангирања пријављених програма по Конкурсу за финансирање и суфинансирање програма од јавног интереса које реализују удружења – организације особа са инвалидитетом у области социјалне заштите и заштите особа са инвалидитетом на територији Града Ниша у 2023.години.

Број:284-36/2023-07

Датум: 27.03.2023. године

**КОМИСИЈА ЗА СПРОВОЂЕЊЕ**

**КОНКУРСА ЗА ИЗБОР ПРОГРАМА ОД ЈАВНОГ ИНТЕРЕСА**

**КОЈЕ РЕАЛИЗУЈУ УДРУЖЕЊА –ОРГАНИЗАЦИЈЕ ОСОБА СА ИНВАЛИДИТЕТОМ У ОБЛАСТИ СОЦИЈАЛНЕ ЗАШТИТЕ И ЗАШТИТЕ ОСОБА СА ИНВАЛИДИТЕТОМ**

**Председник**

**Данијела Николић**